open-index/open-wikipedia-markdown huggingface dataset:
Gotlandsruss

**Gotlandsrussen** er en gammel svensk ponnirase. Det er funnet benrester fra små hester på Stora Karlsø utenfor Gotland, tidfestet til ca. 3000 år f.kr. Russen har alltid gått fritt omkring i skogene på Gotland. Ved behov har en fanget og temt unghester for bruk i landbruket.

På 1800-tallet begynte antallet Gotlandsruss å minke kraftig pga. avskyting, salg og eksport blant annet til engelske og belgiske gruver. Ved århundreskiftet ble krefter satt inn for å hindre utryddelse av den gamle ponnirasen.

På 1930-tallet var tallet helt nede i 30 hopper i avl og innavlsrisikoen var akutt. For å få inn nytt ubeslektet blod, ble det på 1950-tallet kjøpt inn 2 Welshhingster.

En hoppeflokk lever fortsatt fritt på Lojsta hed på Gotland, og en avlsgodkjent hingst blir hver sommer sluppet dit. I dag har svenskene bygget opp en solid ramme for avl av Gotlandsruss. Det legges blant annet vekt på å bevare alle gamle "blodslinjer", ettersom en ikke kan importere nytt avlsmateriale.
I Norge har Gotlandsrussen de seneste år blitt svært populær, blant annet i forbindelse med utvikling av ponnitravet.
 
**Bruksområde**
De fleste Gotlandsruss fungerer som barne-/familieponnier. Gotlandsrussen har god allsidighet og kan brukes innen trav, dressur, sprang, feltritt og kjøring. De hevder seg på konkurransebanen både i trav og andre disipliner.
 
Rasestandard for Gotlandsruss:

**Hode og hals**
Hodet skal være velproporsjonert i forhold til størrelsen, med bred panne.
Velansatt hals, passe lang i størrelsen, med rett underlinje.
Hingster kan tillates med noe kraftigere hals.
 
**Kropp**
Lang, velliggende bog, god brystdybde, passe bred kropp, velutviklet manke og godt salleie.
Passe lang, sterk rygg, sterkt nyreparti med god avslutning av kroppen, kryssets lengde veldimensjonert med korrekt vinkling.
Kort, hellende kryss er ikke ønskelig.
 
**Bein**
Korrekte, tørre frambein med godt markerte knær og korte sterke piper.
Korrekte bakbein med velmusklede underlår, tørre, velvinklede og sterke haser.
Velformede høver med god hornkvalitet.
 
**Helhetsinntrykk**
En nøysom, sterk ponni med godt temperament og god allsidighet innen trav, dressur, sprang, feltritt og kjøring.
Hos avlsdyrene skal god fertilitet etterstreves. Gotlandsrussen skal være harmonisk, velproporsjonert med utpreget rasetype.
 
**Generelt**
Hingst med man- og haleeksem eller som dokumentert bærer av "slinger", kan ikke godkjennes for avl.
 
**Farge**
Alle farger er tillatt, unntatt albino, skimmel, blakk og flekker over ryggen. Flekker under bogen (botethet) og tigret er tillatt.
Bevegelser
Bevegelsene skal være energiske, bogfrie, veivinnende og elastisk med godt overtramp.
 
 
**Høyde**
Mankehøyde 115-130 cm. Idealhøyde 123-126 cm. Kontrollmåling gjøres opp til åtte års alder. Treåringer skal ikke overstige 128 cm.
Lofoten prosti

**Lofoten prosti** er et prosti i Sør-Hålogaland bispedømme. Prostiet har sitt sete i Svolvær.

## Sogn i prostiet
*I Flakstad kommune
**Flakstad

*I Moskenes kommune
**Moskenes

*I Vestvågøy kommune
** Borge
** Buksnes
** Hol
** Stamsund
** Valberg 

*I Vågan kommune
** Gimsøy og Strauman
** Henningsvær
** Strandlandet
** Svolvær
** Vågan 


Fil:Svolvær kirke-a.JPG|Svolvær kirke fra 1934.
Fil:Flakstad kyrkje.jpg|Flakstad kirke fra 1780.  
Fil:Vaagan kyrkje.jpg|Vågan kirke fra 1898.   


## Historikk

Prostiet ble opprettet ved kongelig resolusjon av 1. mars 1849 ved delingen av Lofoten og Vesterålen prosti i Lofoten og Vesterålen prostier.

### Prestegjeld
* Svolvær *(opprettet 1969)*
* Vågan *(opprettet 1735)*
* Stamsund *(opprettet 1969)*
* Borge *(opprettet 1740)*
* Buksnes *(opprettet 1740)*
* Flakstad *(opprettet 1740)*
*Overført til [[Bodø domprosti]] 1971:*
* Værøy *(fra [[middelalderen]])*

## Kilder
* Lofoten og Vesterålen prosti, arkivportalen.no 
* Prostiet på kirken.no
Ofoten prosti

**Ofoten prosti** *(Nordre Salten prosti)* er et prosti i Sør-Hålogaland bispedømme. Prostiet har sete i Narvik.
						
## Sogn i prostiet
*I Evenes kommune
**Evenes

*I Hamarøy kommune
** Drag/Helland
** Hamarøy
** Kjøpsvik
** Korsnes
** Sagfjord

*I Narvik kommune
** Ankenes
**Ballangen
** Bjerkvik
** Narvik
** Skjomen   


Narvik church 1.jpg|Narvik kirke 
Ankenes kyrkje.jpg|Ankenes kirke 
Kjøpsvik kirke 01.JPG|Kjøpsvik kirke 


## Nordre Salten prosti

**Nordre Salten prosti** *(Nordre Saltens Provsti)*, var et tjenestedistrikt i Sør-Hålogaland bispedømme i Den norske kirke og omfattet kirkesognene i distriktet Ofoten i Nordland i årene 1850—1974.

Prostiet ble opprettet ved kongelig resolusjon av 12. mars 1850, ved delingen av Salten prosti i Søndre Salten og Nordre Salten prostier.

Ved kongelig resolusjon 25. juni 1971 ble det bestemt at navnet på Nordre Salten prosti endres til **Ofoten prosti**, gjeldende fra 1. november 1974. Fra samme dato overføres Steigen prestegjeld til Søndre Salten prosti.

## Ofoten prosti
Prestegjeld:
* Narvik *(opprettet 1929)*
* Ankenes *(opprettet 1972)*
* Ballangen *(opprettet 1963)*
* Tysfjord *(opprettet 1867)*
* Hamarøy *(opprettet 1809)*
* Ofoten *(opprettet 1781)*
*Til [[Salten prosti#Søndre Salten prosti|Søndre Salten prosti]] 1974:*
* Steigen *(fra [[middelalderen]])*

## Referanser


## Litteratur
* 

## Eksterne lenker
* Prostiet på kirken.no
Domenico Pozzovivo

**Domenico Pozzovivo** (født 30. november 1982 i Policoro) er en italiensk tidligere profesjonell landeveissyklist.

Pozzovivo er med sine 165 centimeter og 53 kilo en typisk klatrespesialist. Han endte opp som nummer tre i kampen om den hvite ungdomstrøya i Giro d'Italia 2007, bak Andy Schleck og Riccardo Riccò. Han ble nummer 17 i sammenlagtkonkurransen i samme ritt.

2008 ble på mange måter Pozzovivo sin gjennombruddsesong. Han var de aller ypperste i fjellene i Giroen og tapte nesten ikke tid til noen. Hans beste etappeplassering var nr 2 til Passo Fedaia, kun slått av lagkamerat Emanuele Sella som hadde vært i brudd hele dagen. Han ble nummer 9 sammenlagt. På høsten har han gjort det bra i mange av de italienske endagsklassikerne samt at han ble nummer 5 i sommerens Brixia Tour.

Ved siden av å hevde seg som sykkelrytter er Pozzovivo også en dyktig student, han studerer økonomi ved universitetet i Roma.

## Meritter

;2007
:3.-plass sammenlagt, Settimana Ciclistica Lombarda
;2008
:3.-plass sammenlagt, Giro del Trentino
:9.-plass sammenlagt, Giro d'Italia
;2009
:5. etappe, Settimana Ciclistica Lombarda
:2.-plass sammenlagt, Brixia Tour
:3.-plass sammenlagt, Slovenia rundt
;2010
:Sammenlagt, 2. og 4. etappe, Brixia Tour
:2.-plass, Giro dell'Appennino
:3.-plass sammenlagt, Giro del Trentino
::4. etappe
;2011
:2.-plass sammenlagt og 4. etappe, Brixia Tour
:4.-plass sammenlagt, Vuelta a Castilla y León
:4.-plass sammenlagt, Giro del Trentino
;2012
:Sammenlagt og 3 etappe, Giro del Trentino
:Etappe 1b (TTT), Giro di Padania
:2.-plass sammenlagt, Slovenia rundt
::3. etappe
:4.-plass, Giro dell'Emilia
:8.-plass sammenlagt og 8. etappe, Giro d'Italia
;2015
:3. etappe, Catalonia rundt
:3. etappe, Giro del Trentino
;2017
:6. etappe, Sveits rundt

## Referanser


## Eksterne lenker
*
Bodø domprosti

**Bodø domprosti**, inntil 1. oktober 1952 benevnt **Bodø prosti**, er et prosti i Sør-Hålogaland bispedømme. Prostiet er knyttet til Bodø domkirke, og ledes av domprosten i Bodø.

## Sogn i prostiet
* I Bodø kommune
** Bodin
** Bodø Domkirke
** Kjerringøy
** Rønvik
** Saltstraumen
** Skjerstad og Misvær (slått sammen fra 1.1.2015)

* I Gildeskål kommune
** Gildeskål

* I Meløy kommune
** Fore og Meløy
** Glomfjord
** Halsa  

* I Røst kommune
** Røst

* I Værøy kommune
** Værøy

## Historikk og prestegjeld

Bodø prosti ble opprettet 1. januar 1902 og bestod av Bodø, Bodin, Folden og Kjerringø, med residerende kapellan i Strømmen.

### Prestegjeld
* Bodø *(opprettet 1770)*
* Rønvik *(opprettet 1984)*
* Bodin *(opprettet 1897)*
* Kjerringøy *(opprettet 1886, inngikk 1968 i Bodin)*
* Saltstraumen *(opprettet 1968)*
* Gildeskål *(fra [[middelalderen]])*
* Meløy *(opprettet 1903)*
*Overført fra [[Lofoten prosti]] 1971:*
* Værøy *(fra [[middelalderen]])*
*Overført fra [[Salten prosti]] 2005:*
* Skjerstad *(opprettet 1770)*

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Eksterne lenker
* Prostiet på kirken.no

## Referanser
Muhammad Anwar Soofi

**Muhammad Anwar Soofi** (født 1942) er en norsk forfatter, bokhandler og leder i den pakistanske foreningen Bazm-E-Ahbabe Pakistan (Samling for Pakistans venner),  Norway. Han innvandret til Norge fra Pakistan i 1974 og var i 1975 med den første pakistanske foreningen i Norge, Pakistan Norwegian Welfare Organization Norway og første felles organisasjon: Pakistan Workers Welfare Union (Registered) Norway.

Soofi sitter i styret i 14. augustkomiteen. Han fikk Brobyggerprisen 2003 av 14. augustkomiteen Norge.

Han har mastergrad i økonomi fra Pakistan der han hadde en mellomlederstilling i National Savings i Lahore.

Soofi ga i 2004 ut boken شب و روز ہجراں (Shab-o-Roz-e-Hijran) på urdu.

Han har drevet en liten bokhandel på Grønland. I 2012 (Cappelen Damm) ga Liv Hilde Boe ut boken *Bokhandleren på Grønland* om Soofi.

## Referanser


## Eksterne lenker
* Artikkel i VG
Osen Skytterlag

**Osen Skytterlag** er et skytterlag fra Osen i Åmot kommune. Laget ble stiftet i 1888 og har en rekke anlegg med 100- og 200 meters baner, elgbane og lerduebane. Klubben har også elektroniske målskiver. Laget nytter sine anlegg til å arrangere mange skytterstevner, som samlagsmesterskap og Osenstevnet sommer og vinter. De har arrangert NM Elg i 1979, 1996 og 2002. Klubben avvikler også treningsskyting og avleggelse av jaktprøve på storvilt.

Laget har eget skytterhus til klubbens medlemmer med kontor og kafeteria. Bygget huser også et billedgalleri og premiesamlingen til Osens store idrettsmann, Martin P. Vangli, med både VM- og Holmenkollmedaljer

Osen skytterlags mest markante oppgis å være Dagfinn Vangli, en skytter som var på topp på 1950- og 1960-tallet.

## Referanser
Salten prosti

**Salten prosti** er et prosti i Sør-Hålogaland bispedømme. Prosten har sitt sete i Fauske.		
						
## Sogn i prostiet
*I Beiarn kommune
**Beiarn
*I Fauske kommune
** Fauske
** Sulitjelma
** Valnesfjord
*I Saltdal kommune
** Saltdal
** Øvre Saltdal
*I Steigen kommune
** Leiranger
** Nordfold
** Steigen
*I Sørfold kommune
**Sørfold


Fauske kyrkje.jpg|Fauske kirke 
Steigen Kirke.jpg|Steigen kirke
Øvre Saltdal kyrkje.jpg|Øvre Saltdal kirke 


## Saltens Provsti

**Saltens Provsti** (norrønt: *Sǫlpti prófastdœmi)*, var et tjenestedistrikt i Nidaros bispedømme i Den norske kirke og omfattet kirkesognene i distriktene Salten og Ofoten i datidens Nordlands Amt (Nordland).

Det historiske prostiet antas å ha sin opprinnelse i katolsk tid og forblitt relativt uendret fra sen middelalder, gjennom reformasjonen og inntil bydannelsene utover på 1800-tallet.

Ved kgl.res. av 14. januar 1791 ble Vågan prestegjeld overført fra Salten til det daværende Lofoten og Vesterålen prosti.

Ved kongelig resolusjon av 12. mars 1850 ble Salten prosti delt i to, i *Søndre Salten* og Nordre Salten prostier.

### Prestegjeld
*Til Søndre Salten prosti 1850:*
* Gildeskaal *(fra [[middelalderen]])*
* Bodøe *(opprettet 1770)*
* Skjerstad *(opprettet 1770)*
* Saltdalen *(opprettet 1770)*
* Folden *(opprettet 1770)*
*Til Nordre Salten prosti 1850:*
* Stegen *(fra [[middelalderen]])*
* Hamarø *(opprettet 1740/1809)*
* Ledingen *(fra [[middelalderen]])*
* Ofoten *(opprettet 1781)*
*Til Lofoten og Vesterålen prosti 1791:*
* Vaagan *(opprettet 1735)*

## Søndre Salten prosti

**Søndre Salten prosti** *(Søndre Saltens Provsti)*, var et tjenestedistrikt i Sør-Hålogaland bispedømme i Den norske kirke og omfattet kirkesognene i distriktet Salten i Nordland.

Prostiet ble opprettet ved kongelig resolusjon av 12. mars 1850, ved delingen av Salten prosti i Søndre Salten og Nordre Salten prostier.

Ved kongelig resolusjon av 14. mai 1901 ble Søndre Saltens prosti delt, med virkning fra 1. juni samme år, ved at Bodø prestegjeld ble overført til et nytt Bodø prosti.

Ved kongelig resolusjon 25. juni 1971 ble det bestemt at navnet på Søndre Salten prosti endres til **Salten prosti**, med virkning fra 1. november 1974. Fra samme dato overføres Steigen prestegjeld fra Nordre Salten prosti.

### Prestegjeld
* Gildeskål *(fra [[middelalderen]])*
* Beiarn *(opprettet 1856)*
* Saltdal *(opprettet 1770)*
*Til [[Bodø domprosti]] 2005:*
* Skjerstad *(opprettet 1770)*
*Til [[Bodø domprosti|Bodø prosti]] 1901:*
* Bodø *(opprettet 1897)*
*Fra [[Nordre Salten prosti]] 1974:*
* Steigen *(fra [[middelalderen]])*

## Salten prosti
* Fauske *(opprettet 1902)*
* Saltdal *(opprettet 1770)*
* Beiarn *(opprettet 1856)*
* Sørfold *(opprettet 1880)*
* Steigen *(fra [[middelalderen]])*

## Referanser


## Eksterne lenker
* Prostiet på kirken.no
Sosialhøgskolen, Bærum

**Sosialhøgskolen, Bærum** var en høgskole for sosialfag. Skolen ble etablert av Norske Kvinners Nasjonalråd i 1920 under navnet Sosiale kurser. Skolen ble innlemmet i Norges kommunal- og sosialhøgskole i Oslo i 1984.

Skolen var inntil 1950 Norges eneste sosialfaglige utdannelse. Skolen ble lenge ledet av Anna Caspari Agerholt. Skolen var ettårig inntil 1960, da den ble treårig og likestilt med andre sosialfaglige utdannelser. Skolen ble overtatt av staten i 1977, og videreført under navnet Sosialskolen, Bygdøy, fra 1977 Sosialhøgskolen, Bærum. Etter ti år i fusjon med Norges kommunal- og sosialhøgskole i Oslo ble skolen i 1994 en del av tilbudet til Høgskolen i Oslo, nå OsloMet - storbyuniversitetet.

## Referanser
Vidar (navn)

:*For den norrøne guden med samme navn, se [[Vidar]]

*'Vidar** er et mannsnavn som stammer fra navnet **Víðarr*' som er av [[norrønt språk|norrøn]] opprinnelse. *Vidar* er sammensatt av de norrøne ordene *víðr* («skog») og *arr'' («kriger»); navnet kan altså tolkes som «kriger fra skogene».

## Utbredelse
Tabellen nedenfor gir en detaljert oversikt over populariteten til fornavnet Vidar i noen av de landene hvor statistikk er tilgjengelig.

Vidar var mest populært som navn på guttebarn i Norge på 1960-tallet.

## Kjente personer med navnet
* Víðar, norrøn gud som var sønn av guden Odin og jotunkvinnen Grid
* Vidar Busk, gitarist, låtskriver og vokalist.
* Vidar Davidsen, fotballspiller. 
* Vidar Helgesen, politiker (Høyre). 
* Vidar Johansen, jazzmusiker.
* Vidar Johnsen, musiker. 
* Vidar Kleppe, politiker (Demokratene i Norge).
* Vidar Kvalshaug, forfatter, journalist og redaktør
* Vidar Letho, standup komiker, musiker, sanger, skuespiller og foredragsholder.
* Vidar Lønn-Arnesen, programleder, sanger og underholder. 
* Vidar Martinsen, fotballspiller. 
* Vidar Nisja, fotballspiller.
* Vidar Riseth, fotballspiller.
* Vidar Sandbeck, visesanger og forfatter.
* Vidar Theisen, meteorolog. 
* Vidar Ulriksen, politiker (Arbeiderpartiet).
* Vidar Vang, låtskriver og musiker.
* Vidar H. Andersen, Forfatter og filmskaper.

## Annen bruk av navnet
* Fotballklubben Vidar i Stavanger
* SK Vidar i Oslo

## Referanser


## Eksterne lenker
*
Åram/VanKam Fotballklubb

**Åram/VanKam Fotballklubb** er en fotballklubb fra Vanylven i Møre og Romsdal. Klubben ble stiftet i 1997 etter en sammenslåing av klubbene Åram IL og Vanylvskameratene. A-laget spiller i Sunnmørsk 5. divisjon. Klubben spiller sine hjemmekamper på Eidsåvoll stadion. Publikumsrekorden skriver seg tilbake til 1992, mens klubben het Åram, og da 600 tilskuere så hjemmekampen mot Larsnes.

## Historikk
Åram/VanKam sin beste ligaplassering er en 4.-plass i 3. divisjon fra sesongen 2000. Klubben har også kommet til 2. kvalifiseringsrunde i cupen to ganger.

## Kjente spillere
Mest kjente spillere i klubben er Oddvin Kragset og Ole Per Kragset, med 800 kamper hver for klubben. De har begge en fortid fra Hødd.

## Tabellen 2011

## Eksterne lenker
*
Fylkesvei 457 (andre betydninger)

I Norge finnes **fylkesvei 457** i de følgende fylkene:

*Fylkesvei 457 (Akershus)
*Fylkesvei 457 (Nordland)
*Vest-Agder (primær fylkesvei)
Zapruder-filmen

**Zapruder-filmen** er en amatørfilm som viser drapet på president John F. Kennedy. De uklare fargebildene som filmen besto av ble sentral i etterforskningen rundt John F. Kennedys død. Filmen ble ikke vist offentlig før på TV i 1975.

Filmen ble tatt av Abraham Zapruder. Han var en av flere tilskuere som befant seg i folkemengden i Dallas den dagen Kennedy ble drept. Han hadde god utsikt over bilkortesjen og han begynte å filme få sekunder før drapet på presidenten fant sted.

## Eksterne lenker
* 
* 
*  Zapruders film
*  Om Zapruders film
Macuiltépec

**Macuiltépec** eller **Macuiltépetl** er en vulkan og en økologisk park i Xalapa i den meksikanske delstaten Veracruz. Det høyeste punktet er på litt over 1&nbsp;500 meter over havet. Vulkanen er kjegleforma, og oppsto for ca. 30&nbsp;000 år siden, i tidsepoka pleistocen. Parken dekker et areal på 32 hektar.

## Etymologi
*Macuiltépetl* betyr «den femte åsen», eller «ås fem», på nahuatl, mens varianten *Macuiltépec* betyr «på ås fem». Selv om Macuitépetl blir oftest brukt, er Macuiltépec det korrekte navnet. Endelsen *-tépetl* er brukes bare for større fjell.

## Eksterne lenker
*
Anka Borch

**Anka Borch** (født 14. januar 1899 i Tana, død 1971 i Oslo, egentlig navn **Anna Colban Berg Borch**) var en norsk barnebokforfatter, kjent både for pikebøker og småbarnsbøker.

Hun vokste opp i Ørland, Sarpsborg og Aker som datter av sorenskriver *Henrik Mathias Krogh Borch* (1859–1930) og *Sara Johanne, f. Hegge* (1864–1954). Hun tok artium i 1918, tilbragte 1920- og 1930-årene som tuberkulosepasient og svekket av andre sykdommer. Hun tok NKNs Sosiale kurser i 1940. 

Hun debuterte med boken *Hansine Hodeløs* i 1942, og skrev i alt 33 bøker. Mest kjent er de fire barnebøkene i serien *Sommer på setra* (1942), *To små fjøsnisser* (1943), *Trollet i Nåsåfjellet* (1944) og *Huldra i byen* (1945); som er gjenutgitt i flere opplag, sist i 1970. Ungpikebøkene omfatter blant annet *Jomfru Birgit* (1951) om Austråttborgens historie, *Amor i beksøm* (1956) og *Torarin* (1961) fra Munkholmens og Trondheims middelalderhistorie. Borch skrev også bøker med dyr i hovedrollene. Flere av bøkene er oversatt til svensk, dansk, tysk og andre språk.

Hun mottok Kultur- og kirkedepartementets pris for barne- og ungdomslitteratur i 1950 (for *Voksen kar fem år *), i 1951 (for *Jomfru Birgit*) og i 1961 (for *Torarin*)

## Referanser
Fylkesvei 46 (andre betydninger)

I Norge finnes **fylkesvei 46** i de følgende fylkene:

*Fylkesvei 46 (Aust-Agder)
*Fylkesvei 46 (Hordaland)
*Fylkesvei 46 (Nordland)
*Rogaland (primær fylkesvei)
Fylkesvei 84 (andre betydninger)

I Norge finnes **fylkesvei 84** i de følgende fylkene:

*Fylkesvei 84 (Buskerud)
*Fylkesvei 84 (Hedmark)
*Fylkesvei 84 (Nordland)
*Fylkesvei 84 (Oppland)
*Troms (primær fylkesvei)
Valérien Ismaël

**Valérien Ismaël** (født 1975) er en fransk-tysk fotballtrener og tidligere fotballspiller.

## Bakgrunn
Hans far er fra Guadeloupe og hans mor er fra Alsace. Hans bestefar var tysk.

## Spillerkarriere
### Klubber
Som aktiv utøver var han tilknyttet klubbene Strasbourg, Crystal Palace, Werder Bremen og Bayern München, og kom til Hannover 96 fra Bayern München i januar 2007.

## Trenerkarriere
Fra 10. mai 2023 til 9.&nbsp;mars 2024 var han trener for .

### Mesterskaptitler
* Fransk ligacup: 1997, 1999
* Fransk cup: 2001
* Tysk Bundesliga: 2004, 2006
* DFB Cup: 2004, 2005, 2006
* Tysk ligacup: 2007

## Referanser


## Eksterne lenker
*
Oddvar Holmedal

**Oddvar Holmedal** (født 12. mai 1951) er sammen med sin kone, Britt-Helen Holmedal, den siste norske santalmisjonær til India. Tilstedeværelsen av norske misjonærer tilknyttet Den norske Santalmisjon ble avsluttet med deres opphold i 1997. Da hadde de tjenestegjort i India i 15 år. Den etablerte misjonskirken, Northern Evangelical Lutheran Church, har imidlertid etablert en selvstendig kirkeledelse og driver selv indre- og ytremisjonsarbeid.

Holmedal er i dag tilknyttet Normisjons internasjonale avdeling - og er organisasjonens landkoordinator for India.

## Referanser
Fylkesvei 580 (andre betydninger)

I Norge finnes **fylkesvei 580** i de følgende fylkene:

*Hordaland (primær fylkesvei)
*Fylkesvei 580 (Nordland)
*Fylkesvei 580 (Rogaland)
Herjulf Bårdsson

**Herjulf Bårdsson** (Herjólfr) var en islending, som var en av de som fulgte Eirik Raude til Grønland i 985 da han tok med seg 25 båter fra Island. 

Ifølge Landnåmaboka bosatte han seg på Herjulfsnes ved Herjulfsfjord. Herjulfsnes heter i dag Ikigait, og ligger ved Nanortalik. 

Han var sønn av Bård Herjulvsson og Torgerd på Island.

Herjulf var far til Bjarne Herjolvsson, den første kjente europeer som oppdaget det amerikanske kontinent da han kom ut av kurs og fikk se det i 986.

## Referanser
Jason James Richter

**Jason James Richter** (født 29. januar 1980 i Medford i Oregon) er en amerikansk skuespiller. Da han var tre år gammel flyttet familien hans og han til Hawaii, der et japansk TV-selskap oppdaget ham, og fikk ham med på tre TV-show. I 1989 flyttet familien hans tilbake til Los Angeles, der han kunne fortsette karrieren. Han ble valgt ut blant 4&nbsp;000 andre, til å spille rollen som Jesse i Free Willy.

## Filmer
* Cops and Robbersons
* The NeverEnding Story III
* Free Willy
* Free Willy 2: The Adventure Home
* Laserhawk
* Free Willy 3: The Rescue, and The Setting Son.

## Eksterne lenker
*
Tour Down Under 2008

**Tour Down Under 2008** var den 10. utgaven av etapperittet Tour Down Under, som for første gang var en del av UCI ProTour. Det ble arrangert i området rundt Adelaide i Australia i perioden 22. – 27. januar 2008. Tyske André Greipel fra Team High Road tok sammenlagtseieren og vant fire av de seks etappene.

## Etapper

### 1. etappe: Mawson Lakes–Angaston, 129 km
22-01-2008

### 2. etappe: Stirling - [[Hahndorf]], 148 km
23-01-2008

### 3. etappe: Unley – [[Victor Harbor]], 139 km
24-01-2008

### 4. etappe: Mannum - Strathalbyn, 134 km
25-01-2008

### 5. etappe: [[Willunga]] - Willunga, 147 km
26-01-2008

### 6. etappe: Adelaide East End Circuit, 88 km
27-01-2008

## Resultater

### Sammenlagt

----

### Klatrekonkurransen

----

### Poengkonkurransen

----

### Ungdomskonkurransen

----

### Lagkonkurransen

## Eksterne lenker
* 
* 
* '''Tour Down Under 2008''' CyclingFever Racespecial
Rising Force

***Rising Force*** er solo-debutalbumet til den svenske gitaristen Yngwie Malmsteen. 

Albumet ble utgitt i 1984. Det fikk *Guitar Player Magazine*s pris for «Best Rock Album», og var også nominert for Grammy Award for «Best Rock Instrumental». Albumet nådde 60.-plass på Billboard 200 i USA.

## Sporliste
Alle låtene er skrevet av Malmsteen.
# «Black Star» – 4:53
# «Far Beyond The Sun» – 5:52
# «Now Your Ships Are Burned» – 4:11
# «Evil Eye» – 5:14
# «Icarus' Dream Suite Op. 4» – 8:33
# «As Above, So Below» – 4:39
# «Little Savage» – 5:22
# «Farewell» – 0:49

## Personell
* Yngwie Malmsteen – Gitar & Bassgitar
* Jens Johansson – Keyboard & Piano
* Jeff Scott Soto – Vokal
* Barrimore Barlow – Slagverk

## Eksterne lenker
*
Nils Christian Frederik Hals

**Nils Christian Frederik Hals** (født 24. april 1758 i Eidsberg, død 27. juni 1838 i Trøgstad ) var en norsk offiser med grad av oberstløytnant.

Hals ble i mars 1814 utnevnt til kommandant for Fredrikstad festning idet daværende kommandant hadde erklært festningen så vanskjøttet at den ikke lenger lot seg forsvare ved et eventuelt angrep. Hals var egentlig av samme oppfatning, og var ikke særlig lysten på denne oppgaven. Han skal imidlertid ha fått et muntlig løfte fra regenten Christian Frederik at festningen ikke skulle forsvares ved et eventuelt angrep.

I 1814 ble festningen angrepet og omringet av svenskene. De hadde blant annet gått i land på Tangen på sørspissen av Kråkerøy og rykket frem til en posisjon som senere fikk navnet Svenskeberget sørvest for festningen. Herfra hadde svenskene gode posisjoner og fordel av terrenghøyden. Herfra kunne kanonene deres skyte rett inn i festningsbyen. Etter et kortvarig bombardement overgav Hals festningen den 4. august 1814.

Hals ble sterkt kritisert for å ha overgitt festningen uten ordre. I Høyesterett ble han den 17. desember 1816 dømt til døden. I 1817 ble han ved kongelig benådning gitt avskjed fra krigstjeneste. Hals bosatte seg på gården Solberg i Trøgstad der han bodde til sin død.

## Referanser


## Kilder
* www.eidsvoll.no - 1814
* Syndebukkene i 1814, om Hals og de andre som ble tiltalt for forræderi i 1814. Artikkel hos Norgeshistorie.no.
Block Watne

**Block Watne** er et norsk boligbyggerselskap og heleid datterselskap av OBOS. Per 2017 hadde selskapet ca. 600 ansatte fordelt fra 18 kontorer. Omsetningen i 2017 var vel 2,8 milliarder kroner. 

## Historie

Selskapet har sitt utspring fra Sandnes der Martin Larsen grunnla sin sagbruksvirksomhet i 1872. Virksomheten ble senere overtatt av Gunnar Block Watne som forandret navnet på bedriften til G. Block Watne AS.  Block Watne utviklet seg innen divisjonene prefabrikasjon for bolig, byggshop, samt næringsbygg. Hovedvirksomheten var bolig basert på precut og den første husboken ble utgitt i 1959..

I 1989 ble selskapet overtatt av Walter Nilsen før Lars Nilsen tok over som styreformann i 1993 og som administrerende direktør i 1999 – 2000.  Lars Nilsen kjøpte i 2003/04 Block Watne ut av Wani Gruppent.  Selskapets morselskap Block Watne Gruppen ASA ble i 2006 børsnotert og byttet navn i 2006, etter oppkjøpet av Myresjøhus og Smålandsvillan i Sverige, til BWG Homes ASA.   

I 2014 ble BWG ASA kjøpt av OBOS BBL.

## Referanser


## Litteratur
*Mette Paavola, Anne Torunn Braut: "Hvis jeg skulle bygge ..." om første fase av Block Watnes typehusproduksjon. (Sjå Jæren. Årbok for Jærmuseet 2002, s. 6-21) ISBN 82-90929-16-1
*Bjørn M. Stangeland: Tilbakeblikk og erindringer. En historie om Block Watne og ferdighusindustrien, Sandnes 2012, ISBN 82-90929-31-5

## Eksterne lenker
www.blockwatne.no
Vredefort-krateret

**Vredefort-krateret** er det største bekreftede meteorittkrateret på jorda. Det ligger i Free Stateprovinsen i Sør-Afrika, nær byen Vredefort, som det har navn etter. Krateret omtales også som *Vredefort-domen*, eller som *Vredefort impact structure*. 

Asteroiden som traff Vredefort er en av de største som har truffet jordens overflate, og det er beregnet at den kan ha hatt en diameter på mer enn 10 km. Krateret har en diameter på ca. 300 km. Krateret ble dannet for 2 023 millioner år, i den paleoproterozoiske tidsalderen, noe som gjør krateret til jordens nest eldste, etter Suavjärvi-krateret i Karelia.

Vredefortkrateret er et av få krater med mange ringer, en form som er vanligere andre steder i solsystemet, som f.eks. Valhalla-krateret på Jupiters måne Callisto. De fleste fler-ringformede kratere på jorda er ødelagt av erosjon eller platedrift. 

## Se også

* Kosmisk nedslag

## Eksterne lenker
* 
* 
*  unep-wcmc.org: ''faktaark''
*  Earth Impact Database
*  Hartebeesthoek Radio Astronomy Observatory: ''faktaark''
*  Satellite image of Vredefort crater from Google Maps
Samir Nasri

**Samir Nasri** (Arabisk:**سمير ناصري**; )født 26. juni 1987) er en fransk tidligere fotballspiller.

Han er av algerisk opphav.

Hans karriere i den franske toppdivisjonen startet i 04/05-sesongen for Marseille, bare 17 år gammel. Han startet hele 13 kamper, og kom inn som innbytter i 11 kamper, og scoret ett mål. Senere etablerte han seg på førstelaget, og spilte 121 seriekamper for Marseille. Han er kjent for sin gode teknikk, og eminente pasningsfot.

11. juli 2008 ble han klar for Arsenal, i en overgang antatt verdt 12 millioner pund.

Sommeren 2011 ble han solgt til Manchester City for 25 millioner pund etter at han i en lang periode hadde ønsket seg vekk fra Arsenal.

## Referanser


## Eksterne lenker
* 
*
Nordre Dvina-kanalen

**Nordre Dvina-kanalen** er en 64 kilometer lang kanal i Vologda oblast i Russland. Den binder sammen Volga-Østersjøkanalen med Nordre Dvinas sideelv Sukhona.

I vest starter Nordre Dvina-kanalen ved elva Sjeksna (som er en del av Volga-Østersjøkanalen), 10&nbsp;km sør for byen Kirillov. Kanalen går først nordover mot Kirillov, deretter mot nordøst gjennom flere mindre innsjøer, før den gradvis snur mot sørøst, og ender opp i den nordvestre enden av Kubenskojesjøen, hvor Sukhona-elva løper ut i sørøst.

Kanalens høyeste nivå ved vannskillet er 116,8 moh.

## Se også
* Liste over kanaler i Russland

## Referanser
Det internasjonale astronomiåret 2009

**Det internasjonale astronomiåret 2009** ble 20. desember 2007 vedtatt av FNs generalforsamling. I 2009 er det 400 år siden en av de viktigste begivenheter i vitenskapens og i menneskehetens historie: Galileo Galilei retter en kikkert mot himmelen og oppdager at Jorda bare er en av mange planeter og ikke har en spesiell plass i universet. Forslaget om et år viet astronomien ble fremmet av Galileo Galileis fødeland Italia i samarbeid med Den internasjonale astronomiske union (IAU). Forslaget ble støttet av UNESCO og av FNs generalforsamling.

Året sammenfaller med 400-årsjubileene for de første observasjoner med kikkert av Galileo Galilei, samt utgivelsen av boken *[[Astronomia nova]]* av Johannes Kepler.

## Astronomiåret i Norge
Astronomiåret i Norge ledes av Institutt for teoretisk astrofysikk ved Universitetet i Oslo, sammen med:
*Norsk romsenter
*Naturfagsentret
*Vitensentrene
*Nasjonalt senter for romrelatert opplæring
*Norsk Astronomisk Selskap 
*Deep Sky Exploration 
*Det Norske Videnskaps-Akademi 
*Norges forskningsråd

Astrofestivalen skulle opprinnelig også være en del av feiringen av astronomiåret 2009, før Oslo kommune valgte å kutte støtten til arrangementet høsten 2008.

## Se også
* Galileo Galilei
* Teleskop
* Galileoskop
* Astronomi

## Eksterne lenker
* 
* Det internasjonale astronomiåret 2009 (nasjonal node) nettside
* Indirizzo di saluto del Ministro Moratti in occasione della 80ª riunione del Executive Committee della International Astronomical Union
* IYA2009 Brochure
* Proclamation of 2009 as International Year of Astronomy (UNESCO Executive Board)
* Institutt for teoretisk astrofysikk – FN ERKLÆRER 2009 SOM DET INTERNASJONALE ASTRONOMIÅRET
Kubenskojesjøen

**Kubenskojesjøen** (også kalt **Kubenasjøen** og **Kubenskijsjøen**) (russisk: Кубенское озеро – *Kubenskoje ozero*) er en stor og grunn innsjø i Vologda oblast i Russland.

Innsjøen ligger på 109&nbsp;moh, og har en utstrekning på 60&nbsp;km fra nordvest til sørøst. Arealet er 648&nbsp;km², uten øyer 407&nbsp;km², og den gjennomsnittlige dybden er bare 3 meter. Sjøen er kjent for sine hyppige stormer og store sesongmessige variasjoner i vannivået. Den gjennomsnittlige sesongvariasjonen er 2,4&nbsp;m og maksimum er 5,49&nbsp;m. Sjøen er kilde for elva Sukhona.

Området rundt sjøen ble bosatt av russere på 1100-tallet, da Kamennijklosteret ble grunnlagt på en holme i sjøen. En gren av fyrstefamilien i Jaroslavl eide land i nærheten og var kjent som Kubenskijprinsene. 

Siden 1828 har innsjøen vært en del av kanalsystemet mellom Volga og Nordre Dvina. Nordre Dvina-kanalens østre endepunkt ligger i nordvestenden av sjøen. I 1917 ble en dam bygd ved Sukhonas utløp, og sjøen ble med det et reservoar.

## Referanser


## Eksterne lenker
*
Oh Se-hoon

**Oh Se-hoon** (født 1961 i Seoul) er en sørkoreansk jurist og konservativ politiker. 

Han var medlem av Sør-Koreas nasjonalforsamling for Gangnam-gu i perioden 2000 til 2004. Han representerte Det store nasjonalpartiet. Fra 2006 til 2011 var han borgermester i Seoul. Han har senere stilt som kandidat til nasjonalforsamlingen igjen, men ikke blitt valgt. I 2021 ble han på nytt valgt til borgermester i Seoul. Han representerer Folkemaktspartiet, som har etterfulgt Det store nasjonalpartiet.

Han har utdannelse i rettsvitenskap fra Korea-universitetet, og har bakgrunn som advokat.

## Referanser
Liste over Seouls borgermestre

**Seouls borgermester** leder Seouls politiske arbeid. Seoul er Sør-Koreas hovedstad og landets største by og posisjonen anses som en av de viktigste og mest innlytelsesrike politiske posisjoner i landet. Flere av borgermestrene har blitt statsråder, mens to, Yun Bo-seon og Lee Myung-bak har blitt president.

Med unntak av Kim Sang-don ble alle utpekt til stillingen fram til 1995, da det ble innført direktevalg til borgermester i Seoul.

:1.  Kim Hyong-min 28. september 1946 – 15. desember 1948
:2.  Yun Bo-seon 15. desember 1948 – 6. juni 1949
:3.  Lee Ki-bung 6. juni 1949 – 8. mai 1951
:4.  Kim Taeson 27. juni 1951 – 6. juli 1956
:5.  Goh Chaebong 6. juli 1956 – 14. desember 1957
:6.  Huh Jong 14. desember 1957 – 12. juni 1959 
:7.  Im Hung-sun 12. juni 1959 – 30. april 1960
:8.  Chang Ki-yong 2. mai 1960 – 30. juni 1960
:9.  Kim Sang-don 30. desember 1960 – 16. mai 1961 (valgt)
:10. Yoon Tae-il 21. mai 1961 – 16. desember 1963 
:11. Yun Chi-yeong 17. desember 1963 – 30. mars 1966 
:12. Kim Hyon-ok  31. mars 1966 – 16. april 1970 
:13. Yang Taek-shik  16. april 1970 – 2. september 1974 
:14. Kuh Cha-chun 2. september 1974 – 22. desember 1978 
:15. Chong Sang-chon  22. desember 1978 – 2. september 1980
:16. Park Yong-su 2. september 1980 – 28. april 1982
:17. Kim Song-bae 28. april 1982 – 15. oktober 1983 
:18. Yom Po-hyun 15. oktober 1983 – 30. desember 1987
:19. Kim Yong-rae 30. desember 1987 – 5. desember 1988
:20. Goh Kun 5. desember 1988 – 27. desember 1990
:21. Park Se-jik 27. desember 1990 – 19. februar 1991
:22. Lee Hae-won 19. februar 1991 – 26. juni 1992 
:23. Lee Sang-bae 26. juni 1992 – 26. februar 1993
:24. Kim Sang-chol 26. februar 1993 – 4. mars 1993
:25. Lee Won-jong 8. mars 1993 – 21. oktober 1994
:26. Woo Myung-gyu 22. oktober 1994 – 3. november 1994
:27. Choi Pyong-yol 3. november 1994 – 30. juni 1995
I 1995 ble det innført direktevalg på Seouls borgermester:
:28. Cho Soon 1. juli 1995 – 10. september 1997
:29. Kang Deok-ki 10. september 1997 – 30. juni 1998
:30. Goh Kun 1. juli 1998 – 30. juni 2002
:31. Lee Myung-bak 1. juli 2002 – 30. juni 2006
:32. Oh Se-hoon 1. juli 2006 – 26. august 2011
:: Kwon Young-kyu 27. august 2011 – 26. oktober 2011 (fungerende) 
:33. Park Won-soon 27. oktober 2011 – 9. juli 2020

## Referanser


## Eksterne lenker
* Seoul bys nettsted
* Seouls borgermesters kontor
Kryssermissil

Et **kryssermissil** (krysserrakett) er et styrt missil som bringer med seg en eksplosiv last. Det er en flygende bombe med vinger som gir løft, et fremdriftssystem, ofte en jetmotor og et styresystem som bringer den til målet. Kryssermissiler er laget for å frakte med seg et konvensjonelt eller kjernefysisk stridshode. De kan fly flere hundre kilometer med overlydsfart eller høy subsonisk hastighet i ikke-ballistiske baner. Styresystemene kan ofte navigere ved hjelp av terrengprofiler som muliggjør flyving i svært lav høyde slik at missilet unngår å bli oppdaget av radar. Eksempler på kryssermissiler er amerikanske BGM-109 Tomahawk og indo-russiske BrahMos.

## Referanser
Goh Kun

**Goh Kun** (født 1938) er en sørkoreansk politiker. Han var statsminister fra 1997 til 1998 og fra 2003 til 2004. Han fungerte også som sørkoreansk president fra 12. mars til 14. mai 2004 som en følge av riksrettssaken mot president Roh Moo-hyun.

Han var statsråd flere ganger på 1980-tallet, utnevnt til borgermester i Seoul fra 1988 til 1990 og på nytt i 1999 og satt i den posisjonen fram til 2002, da han ble erstattet av Lee Myung-bak.

Goh gikk av som statsminister 24. mai 2004 etter å ha nektet å gjennomføre presidentens ordre om å bytte ut regjeringsmedlemmer. Han er kjent som en hardtarbeidende tjenestemann og har flere kallenavn, deriblant «Mr. Stability» knyttet til hans evne til å overleve stadige politiske endringer og omveltninger.

Goh gjorde det høsten 2007 klart at han ikke ville stille til presidentvalget i Sør-Korea i desember 2007 og at han nå hadde planer om å pensjonere seg.

## Referanser
Lolita (andre betydninger)

**Lolita** kan referere til:

*Lolita (navn), en spansk variant av kvinnenavnet Dolores, med kortform Lola
*Lolita (mote), en motestil og subkultur i Japan
**[[Lolita]]*, en roman av Vladimir Nabokov utgitt i 1955
*''Lolita'' (1962), en film av Stanley Kubrick basert på ovennevnte roman
*''Lolita'' (1997), en film av Adrian Lyne, nyinnspilling av ovennevnte film
*Lolita (artist), (eg. Ditta Zusa Einzinger) som sto bak hitlåten «Seemann» som lå øverst på VG-lista i 9 uker i 1961
Olaf Ansgar Engen

**Olaf Ansgar Engen**, også kalt «**Laffen**» (født 1929 på Gamlehaugen i Finstadbru, død 2021) var en norsk ildsjel, kjent for sin over 50 år lange innsats i Finstadbru IF og Aurskog/Finstadbru SK (etter sammenslåingen i 1987). Engen har hatt verv som kasserer, oppmann, styremedlem og admistrerende leder. Fra 1950-tallet og frem til sin død har han hatt oppgaver med ansvar for alle cuper arrangert av AFSK-fotball, utleie av baner, spillerlisenser, og overganger med mer.

## Meritter
* 1994: Nikken-prisen 
* 2007: Årets frivillighetspris fra Aurskog-Høland kommune 
* Æresmedlem Aurskog/Finstadbru Sportsklubb                                    
* Æresmedlem Akershus Fotballkrets 

## Referanser
Hals (etternavn)

**Hals** er et norsk etternavn. Navnet er ikke mye brukt; pr 2007 var det 826 personer i Norge som hadde Hals som etternavn.

## Kjente personer med etternavnet Hals
*Gunvor Hals, programleder
*Nils Christian Frederik Hals, i 1814 kommandant for Fredrikstad festning
*Harald Hals, arkitekt og byplanlegger i Oslo

## Referanser


## Eksterne lenker
* Navnesøk på SSB.no
Lolita (navn)

**Lolita** er et opprinnelig spansk kvinnenavn som betyr «sorger». Navnet er i dag vanlig blant annet i Filippinene og Tadsjikistan. En navnebærer er den puertoricanske politiske aktivisten Lolita Lebrón.

## Etymologi
*Lolita* er en diminutiv form av *[[Lola]]* som er en kjæleform av *[[Dolores]]*. Betydningen er «sorger» eller «smerter», og har opprinnelse i latinske *dolor*, «sorg». Dette ordet kan muligens ha opphav i urindoeuropeiske **delh-*, «kutte».

## Utbredelse
*Lolita* er i dag et vanlig navn blant annet i Filippinene og Tadsjikistan.

|}

## Kjente personer med navnet

Personene i listen er ordnet kronologisk etter fødselsår.
* Lolita Coffin Van Rensselaer (1875–1947), amerikansk clubwoman
* Lolita Lebrón (1919–2010), puertoricansk politisk aktivist
* Lolita Rodrigues (født 1929), brasiliansk skuespiller
* Lolita Torres (1930–2002), argentinsk skuespiller og sanger
* Lolita Einzinger (1931–2010), østerriksk sanger
* Lolita de la Colina (født 1948), meksikansk sanger-låtskriver
* Lolita Ayala (født 1951), meksikansk journalist
* Lolita Lempicka (født 1954), fransk motedesigner
* Lolita Flores (født 1958), spansk sanger og skuespiller
* Lolita Morena (født 1960), sveitsisk skuespiller og modell
* Lolita Davidovich (født 1961), kanadisk‑serbisk skuespiller
* Lolita Milyavskaya (født 1963), russisk‑ukrainsk sanger og skuespiller
* Lolita Chakrabarti (født 1969), britisk skuespiller og forfatter
* Lolita Chammah (født 1983), fransk skuespiller
* Lolita Ananasova (født 1992), ukrainsk svømmer

## Annen bruk av navnet
* *[[Lolita]]*, roman av Vladimir Nabokov utgitt i 1955
* Lolita (mote), en motestil

## Referanser


## Eksterne lenker
*
Daniela

**Daniela** er et kvinnenavn dannet av mannsnavnet Daniel som har hebraisk opprinnelse og betyr «Gud er min dommer». Daniela har navnedag 11. desember i Sverige og Finland.

## Utbredelse
Navnet *Daniela* var mest brukt i Norge i 1980-årene og hadde en popularitetstopp med 0,1 % i 1981.

|}

## Kjente personer med navnet
Personene i listen er ordnet kronologisk etter fødselsår.
* Daniela Amavia (f 1966), gresk skuespiller og modell
* Daniela Peštová (f 1970), tsjekkisk modell
* Daniela Cicarelli Lemos (f 1978), brasiliansk programleder og modell
* Daniela Hantuchová (f 1983), slovakisk tennisspiller

## Navnedag
*Daniela* har navnedag i flere land, oftest 11. desember. Den norske navnedagen er .

## Referanser


## Eksterne lenker
*
Gunvor Hals

**Gunvor Hals** (født 1953) er en norsk programleder og kanalvert som var ansatt i NRK i 40 år. Hun huskes blant annet for danseprogrammet *[[Hæla i taket (TV-program)|Hæla i taket]].*

## Biografi
Hals begynte som kanalvert på NRK i 1983. Hun ble senere kjent som programleder for de musikalske tv-programmene *[[Hæla i taket (TV-program)|Hæla i taket]]* (1985–1988) og *[[Da Capo!]]*, sistnevnte sammen med Vidar Lønn-Arnesen (fra 1991 til 2001). En syvårsperiode fra 2003 til 2010, jobbet hun med klassisk musikk og folkemusikk i NRK P2. Senere var hun programleder i NRK P1+. Hun gikk av med pensjon i 2023.

Høsten 2015 deltok hun i *[[Skal vi danse (TV-program)|Skal vi danse]]* på TV 2. Det kan også nevnes at hun hadde en gjesteopptreden som seg selv i en episode av komiserien *[[Mot i brøstet]]*. I 1994 utgav hun boka *Norske kjærleiksviser*.

Hun har over flere år markedsført kosttilskudd i samarbeid med selskapene Truehope og Innerlight.

Hals ble kåret til Årets TV-navn av *[[Se og Hør]]* i 1985 sammen med Jarl Goli.

## Privatliv
Hals ble gift i 1986 med politiker Hallvard Bakke. 

## Referanser


## Eksterne lenker
*
Triumph TR6

**Triumph TR6** er en britisk bil som ble produsert i 1969–76 av Triumph Motor Company. Da den ble erstattet av den neste modellen, TR7, hadde 91&nbsp;850 eksemplarer blitt bygget.

Alle TR6 hadde motorer med seks sylindre. For det amerikanske markedet ble det i likhet med forgjengeren TR250 montert doble Zenith-Stromberg forgassere i stedet for bensininnsprøytningssystemet fra Lucas som ble brukt i bilene for det europeiske markedet. Sistnevnte hadde den samme motoren som sin forgjenger TR5. Innsprøytningen bidro til at bilen ytte 150hk—noe som senere ble redusert til 125hk for at bilen skulle bli mer lettkjørt—mens utgaven laget for det amerikanske markedet beholdt sin opprinnelige effekt på 104hk. TR6 hadde en firetrinns manuell girkasse. Overdrive var tilgjengelig som ekstrautstyr for folk som ville kjøre aggressivt; og den hadde også uavhengige barfjerder, femten tommers felger, bøtteseter og avanserte instrumenter. Trommelbremser bak og skivebremser foran gav kraftig bremseeffekt. Triumph gikk etterhvert bort fra sin opprinnelige "Surrey Top" til fordel for en tradisjonell hardtop. Konstruksjonen var gammeldags med karosseriet boltet fast i rammen.

Tyske Karmann ble leid inn for formgiving av bilen. Triumph valgte Karmann fordi Michelotti var opptatt med en annen bil. Karmann fikk beskjed om å beholde understrukturen fra TR5 men gi bilen et mer tidsriktig utseende. De greide den umulige oppgaven på 14 måneder, og resultatet var imponerende. Alt var likt bortsett fra fronten og baksiden.

I likhet med to av sine forgjengere TR5 og TR250 hadde TR6 firesylindrede forgjengere: TR2, TR3, TR3A, TR4, og TR4A.

TR6 har mange klubber for entusiaster og reservedelsleverandører.
Lola

**Lola** er et opprinnelig spansk kvinnenavn som betyr «sorger». En navnebærer er den spanske sangeren Lola Flores.

## Etymologi
*Lola* er en kjæleform av det spanske kvinnenavnet *[[Dolores]]*, som har opprinnelse i latinske *dolor*, «sorg». Dette ordet kan muligens ha opphav i urindoeuropeiske **delh-*, «kutte».

*Lola* har videre kjæleformen *[[Lolita]]*.

Merk at ordet *lola* finnes i mange språk og betyr blant annet «bestemor» på tagalog, «foreldreløs» på javanesisk, «ku» på polsk, og «kjæreste» og «dagdriver» på serbokroatisk.

## Utbredelse
*Lola* er i dag et vanlig navn blant annet i Venezuela, Usbekistan og Storbritannia.

|}

## Kjente personer med navnet

Personene i listen er ordnet kronologisk etter fødselsår.
* Lola Montez (1821–1861), irskfødt danser, skuespiller og kurtisane
* Lola Mora (1866–1936), argentinsk skulptør
* Lola Ridge (1873–1941), irskfødt newzealandsk‑amerikansk poet og redaktør
* Lola Álvarez Bravo (1907–1993), meksikansk fotograf
* Lola Flores (1923–1995), spansk sanger, danser (bailaora) og skuespiller
* Lola Albright (1924–2017), amerikansk skuespiller og sanger
* Lola Cardona (1936–2006), spansk skuespiller
* Lola Falana (født 1942), amerikansk sanger, danser og skuespiller
* Lola Dueñas (født 1971), spansk skuespiller
* Lola Glaudini (født 1971), amerikansk skuespiller
* Lola Kirke (født 1990), britisk‑amerikansk skuespiller og musiker
* Lola Awoyemi, norsk politiker

## Annen bruk av navnet
* Tegneseriefiguren Lola Sprett fra Looney Tunes serien
* *[[Lola (Fassbinder)|Lola]]*, en tysk film fra 1981 av Rainer Werner Fassbinder
* «Lola», en sang av The Kinks
* *[[Lola (radiostasjon)|Lola]]*, kodenavn på radiostasjon på Tofte, Mandal kommune, Vest-Agder, under 2. verdenskrig

## Referanser


## Eksterne lenker
*
Sudans delstater

Sudan består av 18 delstater eller provinser (wilāyat). Den største av dem, Ash Shamaliyah har et areal på  km² og en befolkning på over  (2006). Den minste av dem, Khartoum, har et areal på 22.122 km² og en befolkning på over 4.700.000 innbyggere (år 2000). Sør-Sudan ble skilt fra Sudan og ble en selvstendig stat i 2011. Sør-Sudan består av ti delstater.

Nedenfor er en liste over alle Sudans provinser med delstater ordnet etter provinsinndelingen i Anglo-egyptisk Sudan. Nummer henviser til kartet.

*Innenfor det tidligere Sultanatet Sannar (også kjent som Det blå sultanatet)
**Al Jazirah (ولاية الجزيرة, Al Ǧazīra)(9)
**An-Nil al-Azraq (النيل الأزرق, an-Nīl al-ʾAzraq ; Den blå Nilen) (5)
**Sennar (سنار, Sannār) (14)
**Den hvite Nilen (النيل الأبيض‎‎ An Nīl al Ābyaḍ) (10)

***[[Darfur]]** (etter fredsavtalen for Darfur av 2006 var det også et regional styre for Darfur til 2016)
** Sentral-Dafur (ولاية وسط دارفور, Wasaṭ Dārfūr) (16)
** Øst-Darfur (ولاية شرق دارفور, Šarq Dārfūr; Sharq Darfur) 17
**Nord-Darfur  (ولاية شمال دارفور, Šamāl Dārfūr; Shamal Darfor) (6)
**Sør-Darfur (ولاية جنوب دارفور, Ǧanūb Dārfūr; Janob Darfor) (7)
**Vest-Darfur (ولاية غرب دارفور Ḡarb Dārfūr; Gharb Darfor) (15)

***Det østlige Sudan**
**Kassala (كسلا, Ash Sharqiyah) (4)
**Al Qadarif (القضارف‎‎ Al Qaḍārif) (13)
**Al Bahr al Ahmar (البحر الأحمر‎‎, Al Baḥr al Aḥmar ) (12)

*Innenfor det historiske området **[[Nubia]]**
** Ash Shamaliyah ( الشمالية‎‎ , Aš Šamāliya) (3)
** Nahr an-Nil (ولاية نهر النيل‎‎ , Naḥr an Nīl) (11)
**Khartoum (ولاية الخرطوم‎‎ , al-Ḫarṭūm; al-Khartum) (1)

*I den tidligere **Kurdufan**-provinsen (كردفان‎‎ Kurdufān)
**Nord-Kurdufan (شمال كردفان‎‎ Šamāl Kurdufān; Shamal Kurdufan) (2)
**Sør-Kurdufan (جنوب كردفان‎‎ Ğanūb Kurdufān; Janub Kurdufan) (8)
**Vest-Kurdufan (غرب كردفان‎‎; Gharb Kurdufan) (18) - avviklet i 2005, gjenopprett i 2013

## Referanser
Arnold Topp

**Arnold Topp** (født 8. mars 1887 i Soest, antatt død 1945 et sted ved elven Oder) var en tysk kubistisk maler og lærer.

I 1910 begynte han på den kongelige kunstskolen i Düsseldorf. I 1913 ble han lærer i tegning i Brandenburg an der Havel, hvor han også bodde. Han hadde aktiv kontakt med miljøet rundt «Der Sturm» i Berlin, og fikk debututstilling der i 1915. Hans krigsinnsats under første verdenskrig endte i 1916 med at han ble såret. Han brukte sine krigsopplevelser aktivt i bildene, sammen med drømmeaktige elementer.

Etter krigen ble han anerkjent internasjonalt som ledende kubistisk maler, og stilte bilder i flere land. Han flyttet til Meseritz (nå i Polen).

Hans kunst ble ikke godt mottatt av Naziregimet som i 1937 erklærte arbeidene hans for entartete kunst.

Han ble satt inn i Volkssturm under andre verdenskrig og overført til Wehrmacht i slutten av krigen. Etter trefninger langs elven Oder i 1945, mellom den røde hær og de resterende tyske troppene, var han ikke lengre å finne (*Spurenlos verschwunden*). Etter krigen var han i stor grad gått i glemmeboken. Hans enke fikk ham erklært død i 1961.

## Referanser


## Litteratur
* Rainer Enders: *Arnold Topp* – Ein Lebensbild.
Birger Hatlebakk

**Birger Hatlebakk**  (født 20. august 1912 i Elnesvågen, død 27. mars 1997) var en norsk forretningsmann og politiker. Hatlebakk var en industri-gründer og grunnla bedriftene Moxy og Glamox. Som politiker var han vararepresentant på Stortinget for Venstre fra Møre og Romsdal i perioden 1969 til 1973.  Hatlebakk studerte til siv.ing. ved NTH og underviste deretter
ved Trondheim Tekniske Skole en tid (1941).  Samtidig eksperimenterte han med produksjon av variert teknologi, herunder vindmøller, koblingsbokser for elektriske anlegg, dørvridere og det som skulle bli hans viktigste bidrag, nemlig *glamoxering* (1948) som er elektrokjemisk overflatebehandling av aluminium.
Han startet bedriften Glamox (1950) som ble flyttet til Molde (1955), samt etablerte truckprodusenten Moxy (1974) i hjembygda.

Hatlebakk er referert til i sangen «Arne Armoen og personalsjefen» (1975) av Vømmøl Spellmannslag: *Takket være strukturrasjonalisering, kapitalinvestering, indoktrinering, hatlebakkisering, sentralisering og inflasjon.*

## Utmerkelser
* Norske Ingeniørers Forenings gullmedalje for utvikling av det tekniske miljø (1993). 

## Referanser


## Litteratur
* John Hollen, *Ved slottets port: historien om Birger Hatlebakk* (1991)

## Eksterne lenker
*